Foto: Getty Images "Barselona" yarimhimoyachisi Andre Gomesh "blaugranas" yetakchisi va bosh murabbiyi sha’niga tanqid toshlarini otmaganini aytdi. Avvalroq, portugaliyaning Récord nashri Don Balón jurnalidan iqtibos keltirib, "Barselona"da tarkibni Lionel Messi tanlashi va bosh murabbiy Ernesto Valverde bu ishga aralashmasligi haqidagi Gomeshning gaplarini keltirgan edi. Keyinchalik Gomesh bu gaplarni inkor qilib: "Men Messi va Valverde haqida hech narsa demaganman. Bu gaplar uydirma. Ularni juda hurmat qilaman" - dedi. Ta’kidlash joizki, Ernesto Valverde 24 yoshli Gomeshga unchalik ishonch bildirmayapti. Joriy mavsumda u faqat zaxiradan maydonga tushmoqda va barcha musobaqalarda o‘tkazgan 5ta o‘yinida bor yo‘g‘i 38 daqiqa harakat qilgan.